เรื่องร้องเรียน: ปัญหาตลาดในหมู่บ้าน ขอความช่วยเหลือแก้ปัญหาตลาดหน้าซอยหมู่บ้านทำให้กีดขวางการเดินทางเข้าและออกของคนในหมู่บ้าน  บ้านของดิฉันเป็นทาวน์โฮม อยู่ในซอยสวนสยามซอย10แยก2  ซึ่งมีตลาดตอนเย็นอยู่หน้าซอย แต่ตลาดนี้ไม่มีที่จอดรถ ทำให้คนที่มาซื้อของที่ตลาดแห่งนี้ทั้งรถยนต์และรถจักรยานยนต์จึงจอดรถริมสองฝั่งของถนน รวมทั้งวินรถจักรยานยนต์ด้วย รถยนต์ทั้งของพ่อค้าแม่ค้าและลูกค้าก็เข้ามาจอดในซอยหมู่บ้าน โดยที่บางครั้งก็ไม่ดับเครื่องยนต์  เดิมถนนหน้าตลาดมีทางที่กว้างมากประมาณรถยนต์3คันสวนกันได้การสัญจรเข้าออกจึงยังไม่เกิดปัญหามากนัก  แต่เมื่อประมาณหนึ่งปีที่ผ่านมามีการrenovate บ้านทั้งแถว (3หลัง)ที่อยู่ริมถนนและติดกับตลาดให้เป็นร้านค้า เพื่อให้แม่ค้ามาเช่าขายของ และยังมีการเทปูนยื่นออกมาหน้าบ้านอีกประมาณ1เมตร จึงทำให้รถที่เคยจอดสองฝั่งของถนนนั้นต้องขยับเข้ามาในถนนมากขึ้น ส่งผลกระทบให้ถนนแคบลงมาก จากรถยนต์ที่เคยสวนกัน2ฝั่งได้โดยไม่มีปัญหา กลายเป็นสวนกันไม่ได้ ต้องคอยหลบหลีกกันทุกครั้ง ถนนที่เคยเลี้ยวรถเข้าซอยบ้านก็แคบจนไม่สามารถสวนกันได้อย่างปลอดภัย   ต้องคอยระวังอย่างมากทุกครั้ง และลูกค้าบางคนก็มีคนขับรถมารับส่งแต่รถที่รับส่งไม่ไปหาที่จอดดีๆ กลับจอดติดเครื่องรออยู่ข้างถนนที่แคบอยู่แล้ว ทำให้เกิดปัญหาการจราจรมากขึ้นเป็นทวีคูณ   ดิฉันได้รับผลกระทบจากปัญหานี้โดยตรง เคยแจ้งปัญหานี้ไปที่สำนักงานเขตคันนายาวแล้ว แต่ได้รับแจ้งกลับมาว่า ถนนที่เกิดปัญหานี้เป็นที่ของหมู่บ้าน ซึ่งสำนักงานเขตไม่สามารถจัดการอะไรได้ ให้คนในหมู่บ้านจัดการกันเอง ทำให้ดิฉันไม่รู้ว่าจะแก้ไขปัญหานี้อย่างไร จึงได้แต่ยอมรับสภาพและพยายามใจเย็นในการเดินทางผ่าเข้าออกทุกครั้ง เพื่อนบ้านในซอยเดียวกันต่างก็เดือดร้อนจากการได้รับผลกระทบนี้ด้วยกันทั้งหมดทุกหลัง และพยายามรวมตัวกันไปคุยกับเจ้าของตลาด แต่ก็ไม่ได้ผล    จนกระทั่งเมื่อสองวันก่อน(2ธ.ค.65)รถยนต์ของดิฉันถูกเฉี่ยวชน เนื่องจากปัญหาถนนที่คับแคบจากรถยนต์และรถจักรยานยนต์จอดริมถนนในที่ไม่ควรจอด  โดยที่ดิฉันขับรถยนต์กลับจากทำงาน จะเลี้ยวเข้าซอยบ้าน แต่มีรถยนต์อีกคันเลี้ยวออกจากซอยหมู่บ้านได้ขับมาเฉี่ยวชนรถด้านขวาหลังของดิฉัน   จึงเป็นเหตุผลที่จำเป็นต้องขอความช่วยเหลือแก้ปัญหานี้ให้ด้วยจะเป็นพระคุณยิ่ง
การดำเนินการของเจ้าหน้าที่: แจ้งให้ผู้ร้องทราบ บริเวณที่ร้องเรียนดังกล่าวเป็นพื้นที่เอกชนยังไม่ได้ยกให้เป็นพื้นที่สาธารณะ เจ้าหน้าที่จึงไม่มีอำนาจเข้าไปดำเนินการแก้ไขได้ ทำได้เพียงขอความร่วมมือผู้ค้าบริเวณดังกล่าว ให้ช่วยกันตั้งวางสิ่งของให้ชิดขอบทางด้านในและจอดรถให้เป็นระเบียบเท่านั้น ขออภัยผู้ร้องมา ณ ที่นี้ด้วย
ความเห็นของผู้แจ้ง: ช่วยอัพเดทหน่อย
พื้นที่: แขวงคันนายาว เขตคันนายาว กรุงเทพมหานคร